<classify> TAKRIBANI wagonjwa 700 kwa mwaka hupokewa katika Hospitali ya Taifa Muhimbili MHN, wakiwa na matatizo ya ngozi yanayotokana na kumeza vidonge vinavyobadili rangi mwili mzima pamoja na vipodozi vyenye kemikali. Imeelezwa kuwa watu hao, wapo kwenye hatari ya kupata magonjwa ya saratani na magonjwa ya ngozi yasiyopona.Daktari Bingwa wa Ngozi katika Hospitali ya Taifa Muhimbili MNH, Said Mwemba alisema hayo alipozungumza na Habari Leo jijini Dar es Salaam hivi karibuni. Alisema hospitalini hapo kila siku hupokea mgonjwa mmoja au wawili wenye tatizo hilo la ngozi, ambao kwa mwaka hufikia takribani wagonjwa 700. Dk Mwemba alisema watu wa namna hiyo, wanapotumia mara nyingi dawa na kemikali hizo, ngozi huathirika na inapotengeneza vidonda hairudi katika hali ya kawaida.Ni kweli watu wanameza vidonge vinabadilisha rangi mwili mzima, kila kitu kinakuwa kilaini na mweupe. Ukitumia mara nyingi athari yake ni kubwa zaidi. Ngozi inaathirika ikitengeneza vidonda hairudi katika hali ya kawaida. Kama mtu hajatumia sana anaweza kurudi kwenye hali ya kawaida. Akipata magonjwa ya ngozi ambayo ngoz imeharibika inachukua muda kurudi katika hali ya kawaida na nyingi hazirudi.Ni vizuri mtu asijaribiwe kufanya vitu vya aina hiyo, alisema Dk Mwemba. Alisema vipodozi visivyofaa, husababisha wembamba wa ngozi na mzio inayoleta matatizo kwa mtumiaji. Alishauri watu wanaotumia vitu hivyo kuacha, kwa kuwa vinaleta athari kubwa kwa kutengeneza vidonda ama chunusi. Unajua weupe unaleta urembo mtu anakuwa mrembo siku za mwanzo lakini urembo huo unaanza kuisha, alisema.  <topic>: kitaifa 